|  |  |
| --- | --- |
| Broj: | 04-1411-2/16 |
| Datum: | 31.10.2016.godine |

Na osnovu člana 44. tačke 5. Zakona o zapošljavanju i pravima za vrijeme nezaposlenosti Brčko distrikta BiH “Službeni glasnik Brčko distrikta BiH” broj 33/04, 19/07 i 25/08 i člana 26 tačka a) Statuta Zavoda za zapošljavanje Brčko distrikta BiH – prečišćen tekst (br.04-139/16) i član 17 stav (2) Pravilnka o mjerama za podsticaj zapošljavanja – prečišćen tekst (br.04-1409 /16), a u skladu s Odlukom Vlade Brčko distrikta BiH o usvajanju Programa samozapošljavanja na području Brčko distrikta BiH u 2016. godini, broj : 05-000816/16 od 26.09.2016. godine, Upravni odbor Zavoda za zapošljavanje Brčko distrikta BiH, na svojoj redovnoj Četrdesetoj sjednici održanoj dana 26.10.2016.godine, donosi odluku da se objavi

**J A V N I P O Z I V**

nezaposlenim licima koja se nalaze na aktivnoj evidenciji Zavoda za zapošljavanje Brčko distrikta BiH za prijavu na Program samozapošljavanja na području Brčko distrikta BiH u 2016. godini

1. CILJ JAVNOG POZIVA

Javni poziv ima za cilj realizaciju Programa samozapošljavanja Vlade distrikta BiH, na području Brčko distrikrtra BiH u 2016. godini, kao doprinosa privrednom razvoju kroz stvaranje uslova za samozapošljavanje i podizanje preduzetničkog duha.

2. KORISNICI PROGRAMA IZ JAVNOG POZIVA

Korisnici programa su lica koja ispunjavaju kriterije iz člana 3 ovog programa, a koja su prošla obuku koja je organizovanana po Programu samozapošljavanja u 2014. godini, 2015.godini i/ili uspješno prođu edukaciju iz oblasti preduzetništva po Programu samozapošljavanja u 2016.godini.

3. SREDSTVA ZA REALIZACIJU PROGRAMA

Sredstva za realizaciju Programa osigurana su u Budžetu Brčko distrikta BiH za 2016. godinu, u Odjeljenju za privredni razvoj, sport i kulturu na ekonomskom kodu 614312 „Grant zavodu za zapošljavanje Brčko distrikta BiH ( za podsticanje samozapošljavanja ) „ u iznosu od: 500.000,00 KM. ( pet stotina hiljada konvertibilnih maraka)

4. KRITERIJI ZA ODABIR LICA KOJA MOGU APLICIRATI ZA SREDSTVA

Opšti kriteriji za odabir kandidata iz programa su:

a) da lice ima prijavljeno prebivalište na podrušju Brčko distrikta BiH, najkraće od 31.12.2012. godine,

b) da se nalazi na aktivnoj evidenciji nezaposlenih,

c) da lice pokreće biznis iz djelatnosti proizvodnje, poljoprivrede, zanatstva i usluga.

Broj lica koja će biti obuhvaćena ovim pozivom biće usklađen sa raspoloživim sredstvima.

5. LICA KOJA NE MOGU UČESTVOVATI U PROGRAMU

U programu ne mogu učestvovati:

a) lica koja imaju suvlasničke dijelove u firmama,

b) članovi upravnih i nadzornih odbora u javnim preduzećima i javnim ustanovama,

c) lica protiv kojih se vodi krivični postupak,

d) lica mlađa od 18 godina.

Navedeni kriteriji su eliminatornog karaktera i zahtjevi koje podnesu gore navedena lica se neće uzimati u razmatranje.

6. REALIZACIJA PROGRAMA

Program će biti realizovan:

(1) Javnim pozivom, koji je integralan što podrazumijeva da se prijavom na javni poziv aplikanti ( nezaposlena lica koja se nalaze na aktivnoj evidenciji Zavoda za zapošljavanje Brčko distrikta BiH ) prijavljuju i na obuku iz oblasti preduzetništva s ciljem osposobljavanja za pripremu i izradu poslovnog plana, nakon koje slijedi izbor aplikanata koji imaju najbolje poslovne ideje razrađene poslovnim planom,

(2) Zavod će aplikante obavijestiti o terminu održavanja edukacije koja će trajati 9 dana ( tri modula po tri dana ),

(3) Aplikanti su u obavezi, nakon sprovedene obuke, u roku od sedam dana dostaviti poslovni plan.

(4) Komisiju za ocjenivanje će činiti tri predstavnika Odjeljenja za privredni razvoj, sport i kulturu Brčko distrikta BiH i dva predstavnika Zavoda,

(5) Komisija je dužna da, u roku od (petnaest) 15 dana od dana završetka sprovedene obuke a nakon dostavljanja poslovnih planova, razmotri i rangira prispjele aplikacije prema kriterijima koji će se vrednovati u rasponu od 10-50 bodova,

(6) Kriteriji na osnovu kojih će se vrednovati aplikacije su:

a) značaj projekta i njegov doprinos poboljšanju uslova za razvoj konkurentnosti, inovacija i preduzetništva – ocjena poslovne ideje,

b) vrsta djelatnosti

c) doprinos projekta stvaranju uslova za zapošljavanje i mogućnost dodatnog zapošljavanja u naredne dvije godine,

d) ocjena poslovnog plana,

e) obezbijeđeno sufinansiranje projekta iz sopstvenih i drugih izvora ( domaćih i međunarodnih ) kako novčano tako i materijalno,

f) obezbijeđena ekonomičnost projekta-održivost projekta,

g) sporazumi, predugovori za saradnju i posao, postojanje za djelatnost kojom se namjerava baviti.

(7) Prijedlog liste o rangiranju kandidata Komisija postavlja na oglasnu tablu i Web stranicu Zavoda, na koju se može uložiti prigovor u roku od sedam dana od dana postavljanja.

(8) Prigovor se podnosi Upravnom odboru Zavoda.

(9) Komisija donosi konačnu odluku o rangiranju kandidata.

(10) Nakon donošenja konačne liste rangiranih kandidata, Zavod zaključuje ugovor o dodjeli novčanih sredstava za finansiranje po programu samozapošljavanja u Brčko distriktu BIH sa kandidatima sa konačne liste,

(11) Iznos sredstava po jednom projektu zavisit će od poslovnog plana, a ne može prelaziti iznos od 20.000 KM (slovima: dvadeset hiljada konvertibilnih maraka).

Aplikanti koji podnose prijavu po Programu samozapošljavanja, uz istu prilažu :

• izjavu o ispunjavanju uslova iz Javnog poziva.

7. NAMJENA ODOBRENIH SREDSTAVA

Sredstva po ovom programu korisnicima sredstava mogu biti odobrena za :

a ) nabavku opreme u 100 % iznosu od odobrenog iznosa

b ) troškove zakupa u iznosu koji ne prelazi 30 % odobrenog iznosa

c ) nabavku repromaterijala u iznosu koji ne prelazi 30% odobrenog iznosa,

d ) ostalo ( sitan alat, certificiranje i sl. ) u iznosu koji ne prelazi 40 % odobrenog iznosa

e ) sredstva po ovom programu se ne mogu koristiti za upis u sudski registar preduzeća.

8. ISPLATA ODOBRENIH SREDSTAVA

Zavod će, nakon upisa u sudski registar i zaključivanja Ugovora, odabranim korisnicima isplatiti 30 % odobrenog iznosa, a preostali iznos nakon pravdanja odobrenih sredstava dostavljanjem odgovarajuće dokumentacije.

9. OBAVEZE KORISNIKA SREDSTAVA

Saglasno članu 8 Programa samozapošljavanja na području Brčko distrikta BiH u 2016. godini, te člana 26 Pravilnika Zavoda o mjerama za podsticaj zapošljavanja, korisnici programa su dužni/saglasni su da:

1. dvije godine poslije datuma izdavanja sudskog rješenja o osnivanju poslovnog subjekta, aktivno obavljaju djelatnost za koju su registrovani,
2. redovno izmiruju obaveze po osnovu poreza i doprinosa,
3. dvije godine poslije datuma izdavanja sudskog rješenja o osnivanju poslovnog subjekta ne mogu biti prijavljeni na aktivnu evidenciju Zavoda, niti ostvariti bilo koje pravo po osnovu nezaposlenosti, osim u slučaju da korisnik izvrši povrat sredstava koja je dobio po ovom programu.
4. ukoliko korisnik sredstava ne ispoštuje ugovorene obaveze, neće moći učestvovati u programima zapošljavanja koji se finasiraju iz Budžeta Brčko distrikta BiH u narednih pet godina,
5. ukoliko korisnik sredstava ne ispoštuje ugovorene obaveze dužan je da vrati dobijena sredstva.

10. ROK ZA PODNOŠENJE ZAHTJEVA

Javni poziv počinje teći od 01.11.2016. godine i završava se 15.11.2016. godine i biće objavljen u sredstvima javnog informisanja, web - stranici i oglasnoj tabli Zavoda.

Tekst Javnog poziva i prijavu sa prilozima zainteresovana lica mogu preuzeti sa Web stranice Zavoda zzzbrcko.org ili u Zavodu, gde se ista i predaje.

Dodatne informacije mogu se dobiti u Zavodu za zapošljavanje lično ili na telefon broj: 049/217-411.

Nepotpune i neblagovremeno dostavljene prijave neće biti uzete u razmatranje.

O rezultatima javnog poziva aplikanti će biti obavješteni putem Web stranice i oglasne table Zavoda za zapošljavanje Brčko distrikta BiH.

Predsjednik Upravnog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/ Ljubomir Maratović, dipl. politikolog /